श्रीनगर: जम्मू कश्मीर के शोपियां जिले में मंगलवार को आतंकवादियों और सुरक्षा बलों के बीच मुठभेड़ हुई. शोपियां एनकाउंटर में सुरक्षाबलों ने दो आंतकियों को मार गिराया है, जिसके शव बरामद हुए हैं. वहीं इस एनकाउंटर में एक जवान घायल हो गया है. बताया जा रहा है कि शोपियां के कंदलान इलाके के एक घर में 5-6 आतंकी छुपे हैं. वहीं, सुरक्षाबलों की ओर से पास के घरों से नागरिकों को निकालने का काम जारी है.